b"\n_START_ARTICLE_\nAssens\n_START_SECTION_\nHist\xc3\xb2ria\n_START_PARAGRAPH_\nLa ciutat apareix citada per primer cop a l'edat mitjana durant el regant de Valdemar II amb el nom de Asn\xc3\xa6s al Llibre dels censos de Dinamarca (Liber Census Dani\xc3\xa6 o Kong Valdemars Jordebog) del 1231. El nom significaria istme cobert de freixes._NEWLINE_El 1524 va obtenir la carta municipal concedida pel rei Frederic I, Pocs anys despr\xc3\xa9s la ciutat va ser gaireb\xc3\xa9 totalment arrasada durant la Venjan\xc3\xa7a del Comte (Grevens Fejde) i saquejada per les tropes del rei Cristi\xc3\xa0 III despr\xc3\xa9s de la batalla d'\xc3\x98ksnebjerg, I poc despr\xc3\xa9s la muralla de la ciutat va ser enderrocada. Durant el regant de Cristi\xc3\xa0 IV la ciutat va ser fortificada novament, amb muralles i fossats, per\xc3\xb2 el 1658, durant les guerres amb Su\xc3\xa8cia, va ser assaltada i saquejada per les tropes sueques._NEWLINE_Durant l'Edat Mitjana Assens va ser el punt principal d'acc\xc3\xa9s a Slesvig i, per tant un centre per al tr\xc3\xa0nsit entre Copenhaguen i Hamburg. L'esgl\xc3\xa9sia de la ciutat, dedicada a la Mare de D\xc3\xa9u (Vor Frue Kirke), data del segle XV i es caracteritza per la seva torre octagonal._NEWLINE_Durant el segle XIX la ciutat es va desenvolupar de manera important amb la construcci\xc3\xb3 de l'actual port el 1820, la xarxa de distribuci\xc3\xb3 de gas el 1855 i l'enlla\xc3\xa7 per ferrocarril amb Tommerup el 1884._NEWLINE_La construcci\xc3\xb3 del pont sobre el Petit Belt a Middelfart, que va entrar en servei el 1935, va relegar Assens com a punt important per al tr\xc3\xa0nsit entre Jutl\xc3\xa0ndia i Fi\xc3\xb2nia i el creixement de la ciutat es va estancar."